stanford-oval/wikipedia huggingface dataset:
Government House (Bahama)

Government House ja Kolumbuksen patsas.
Government House on kulttuurihistoriallinen rakennus Bahamasaarilla. Se sijaitsee maan pääkaupungissa Nassaussa. Rakennus rakennettiin vuonna 1801, kuvernööri Halkettin hallintokaudella. Vuosina 1907–1910 rakennuksen kylkeen rakennettiin itäinen siipi, mutta vuoden 1929 hurrikaanin jälkeen se jouduttiin pahoin vaurioituneena purkamaan alas. Sen tilalle pystytettiin uusi rakennus, joka vihittiin käyttöön vuonna 1932. Vuonna 1940 Government Housen sisustus uusittiin. Rakennuksen edustalla seisova Kristoffer Kolumbuksen patsas pystytettiin vuonna 1830.
Gunnar Erickson

Gunnar Arthur Erickson (3. toukokuuta 1894 Lapväärtti – 5. helmikuuta 1973 Vaasa) oli suomalainen sahaus- ja merenkulkualojen yrittäjä ja yritysjohtaja, joka sai kauppaneuvoksen arvonimen.
Ericksonin vanhemmat olivat sahanomistaja John Erickson, aiemmin Johannes Teir, ja kauppias Ida Mathilda Carlsdotter Grannas ja puoliso vuodesta 1922 Elna Maria Forsnabba. Erickson kävi kansakoulun ja suoritti kirjanpitokursseja ja rannikkokapteenin tutkinnon. Hän oli John Ericksons Exportsågin isännöitsijä Sulvassa 1915–1920, Kronvik Träindustri Ab:n eli vuodesta 1938 Ab Kronvik Oy:n isännöitsijä 1920–1925, toimitusjohtaja 1925–1957 ja osakas ja hallituksen puheenjohtaja 1925–1962. Erickson oli myös Wasklot Stevedoring, Erickson och Co:n perustaja, toimitusjohtaja ja hallituksen puheenjohtaja vuodesta 1929, Ab Ostrobotnia Stevedore Oy:n toimitusjohtaja ja hallituksen puheenjohtaja vuodesta 1938, Ab Vasa Rederin toimitusjohtaja 1939–1948 ja hallituksen jäsen 1939–1952 sekä Ab Kronvik Shipping Co Oy:n toimitusjohtaja ja hallituksen puheenjohtaja vuodesta 1954. Hänellä oli lisäksi useita luottamustehtäviä. Kauppaneuvoksen arvonimen Erickson sai 1954. Suomen sisällissotaan hän osallistui valkoisten puolella ja haavoittui Tampereen taistelussa, hänen isänsä menehtyi sodassa.
Gunnar Fischer

Gunnar Fischer (kameran takana) sekä Ingmar Bergman elokuvan Odottavia naisia kuvauksissa vuonna 1952.
Erling Gunnar Emil Fischer (18. marraskuuta 1910 Ljungby – 11. kesäkuuta 2011 Bromma) oli ruotsalainen elokuvaaja ja ohjaaja.
Fischer työskenteli Svensk Filmindustrissa kuvaajana 1935–1970. Hänen maineensa pohjusti pääsy ohjaaja Ingmar Bergmanin ympärille sodan jälkeen muodostuneeseen ”elokuvalliseen ensembleen”, johon näyttelijöistä lukeutuivat esimerkiksi Erland Josephson, Max von Sydow, Harriet Andersson ja Bibi Andersson. Myöhemmin Gunnar Fischerin korvasi kuvaajana Sven Nykvist.
Filmindustri-vaiheen jälkeen Fischer siirtyi Ruotsin SVT2:n palvelukseen. Hän julkaisi myös kolme lastenkirjaa.
Al-Hamidiya

| Al-Hamidiya |
| --- | --- |
 Al-Hamidiya
 Koordinaatit: 34°42′N, 35°56′E 
Valtio:  Syyria
Maakunta:  Tartus
Väkiluku (2004):  7 404
Infobox OKVirheellinen NIMI-arvo: 
Al-Hamidiya on kylä Syyriassa Välimeren rannikolla. Sen asukasluku oli vuonna 2004 7 404. Monet kylän asukkaista ovat lähtöisin Kreetalta ja he puhuvat kreikan kieltä.
Maantiede

Al-Hamidiya sijaitsee Välimeren rannikolla Syyriassa noin 3 kilometriä Libanonin rajasta pohjoiseen.
Historia

Kreetan kuuluessa Osmanien valtakuntaan osa paikallisista omaksui alevilaisen islamin uskon. Vuonna 1866 Kreetalla puhkesi saaren liittämiseen Kreikkaan tähdännyt kapina, joka huipentui Kreikan–Turkin sotaan vuonna 1897. Osmanien lopulta vetäytyessä saarelta suuri osa saaren muslimiväestöstä pakeni kostoiskuja peläten. Osmanivaltakunnan viimeiseksi jäänyt sulttaani Abd-ul-Hamid II perusti all-Hamidiyan asuttaakseen Kreetalta tulevia pakolaisia. Kylä sai nimensä hänen mukaansa.
Väestö

Al-Hamidiyan asukasluku oli Syyrian vuoden 2004 väestönlaskennan mukaan 7 404. Monet paikalliset puhuvat edelleen kreikan kreetan murretta. Osalla on sukua Kreetalla. Osa pitää yllä yhteyksiä Kreikkaan esimerkiksi television välityksellä ja työskentelemällä kausittain Kreetalla.
HMS Imogen

HMS Imogen tai HMS Imogene on ollut kuuden Britannian Kuninkaallisen laivaston aluksen nimenä.
HMS Imogen (1800), 18-tykkinen sluuppi
HMS Imogen (1805), Seagull-luokan 16-tykkinen prikisluuppi
HMS Imogen (1831), Conway-luokan 28-tykkinen kuudennen luokan alus
HMS Imogene (1864), rannikkovartioalus
HMS Imogene (1882), rautainen potkurijahti
HMS Imogen (D44), I-luokan hävittäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Imogen”, voi hakea sivunnimihaulla, laajalla sivunnimihaulla tai tekstihaulla.
Albert Namatjira

| Albert Namatjira |
| --- | --- |
 Albert Namatjira vuonna 1949.
Henkilötiedot
Syntynyt: 28. heinäkuuta 1902 Hermannsburg, Pohjoisterritorio, Australia
Kuollut: 8. elokuuta 1959 (57 vuotta) Alice Springs, Pohjoisterritorio, Australia
Kansalaisuus:  australialainen
Ammatti:  taidemaalari
Taiteilija
Taidesuuntaus:  naturalismi
Albert Namatjira (28. heinäkuuta 1902 Hermannsburg, Pohjoisterritorio, Australia – 8. elokuuta 1959 Alice Springs, Pohjoisterritorio, Australia) oli australialainen taiteilija. Namatjira oli aboriginaali ja hän kuului läntiseen arrante-heimoon. Hän on luultavasti tunnetuin aboriginaalitaiteilija. Vaikka hänen taideteoksensa eivät ole perinteistä aboriginaalitaidetta, ne ovat saaneet niistä voimakkaasti vaikutteita.
Varhainen elämä

Namatjira syntyi Hermannsburgissa lähellä Alice Springsiä vuonna 1902. Namatjira kastettiin hänen vanhempiensa käännyttyä kristinuskoon ja hänet kasvatettiin lähetysasemalla länsimaiseen tapaan. 16-vuotiaana hän palasi aboriginaalien perinteisen elämäntavan pariin arrante-heimon keskuuteen. Hän palasi sivistyksen piiriin 18-vuotiaana ja meni naimisiin. Namatjira työskenteli kamelinkuljettajana Keski-Australiassa, jota hän kuvasi myöhemmin töissään. Vuonna 1934 hän tutustui länsimaiseen taiteeseen tavattuaan kaksi melbournelaista taiteilijaa. Hän toimi oppaana toiselle heistä vuonna 1936 ja oppi vesivärimaalauksen.
Menestys

Namatjira maalasi tunnistettavalla tavalla, ja monet hänen maalauksistaan kuvasivat australialaista maisemaa geologiset piirteet taustalla ja australialaista kasvistoa etualalla. Vuonna 1938 hän piti ensimmäisen näyttelynsä Melbournessa, ja sitä seurasivat näyttelyt Sydneyssä ja Adelaidessa. Kuningatar Elisabet II kiinnostui hänen taiteestaan, ja hän sai kuningattarelta palkinnon ja tapasi hänet vuonna 1954. Oman taiteensa ohella William Dargien tekemä muotokuvamaalaus hänestä voitti Archibald-palkinnon 1956.
Loppuelämä

Arrante-heimon jäsenillä oli tapana jakaa kaikki omaisuutensa keskenään, tämä johti siihen että Namatjira joutui elättämään eräässä vaiheessa yli 600 kerjäläistä. Hän menetti rahaa kun häneltä huijattiin rahaa kahteen otteeseen tonttikaupoilla. Vaikka hän oli aikansa suosituimpia australialaisia taiteilijoita hän eli suhteellisessa köyhyydessä. Hän muutti vaimonsa kanssa Alice Springsin lähistölle.
Namtjiraa syytettiin erään aboriginaalinaisen, Fay Iowan, kuolemasta, kun naisen tappaneet aboriginaalit olivat saaneet alkoholia viskipullosta, jonka Namatjira oli jättänyt autonsa penkille. Alkoholin välittäminen aboriginaaleille oli laitonta ja hänet tuomittiin kuudeksi kuukaudeksi vankilaan. Tuomio tosin muutettiin julkisen kohun jälkeen yhteiskuntapalveluksi. Namatjiraa vaivasi kuitenkin erään Iowan perheenjäsenen tekemä rituaalimurha, jossa uhria osoitetaan luunkappaleella ja kirotaan. Namatjira sai sydänkohtauksen vuonna 1956 ja joutui sairaalaan. Hän julkaisi vielä kolme maalausta ennen kuolemaansa vuonna 1959.
Grönlannin lippu

Grönlannin lippu.
Grönlannin lippu (grönlanniksi Erfalasorput, ’lippumme’) otettiin käyttöön 21. kesäkuuta 1985. Lipun suunnitteli grönlantilainen Thue Christiansen. Siinä on kaksi vaakasuoraa ja yhtä paksua palkkia, valkoinen ja punainen, jotka kuvaavat jäätiköitä ja valtamerta. Keskikohdasta tankoon päin on suuri ympyrä, jonka punainen osa kuvaa vuonoja ja valkea osa jäävuoria ja ahtojäätä. Lipun on myös tulkittu kuvaavan nousevaa tai laskevaa aurinkoa.
Aiheesta muualla

Kuvia tai muita tiedostoja aiheesta Grönlannin lippu Wikimedia Commonsissa
Gunnar Andersson

Gunnar Andersson voi tarkoittaa seuraavia henkilöitä:
Sven Gunnar Andersson (1896–1956), suomalainen kansanedustaja ja asiamies.
Gunnar Andersson (1927–2009), ruotsalainen ralliautoilija ja rallin Euroopan-mestari vuosina 1958 ja 1963.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gunnar Andersson”, voi hakea sivunnimihaulla, laajalla sivunnimihaulla tai tekstihaulla.
Guillestre

| Guillestre |
| --- | --- |

 vaakuna
 Guillestre
 Koordinaatit: 44°40′N, 6°39′E 
Valtio:  Ranska
Alue:  Provence-Alpit-Riviera‎
Departementti:  Hautes-Alpes
Arrondissementti:  Briançon
Pinta-ala:  
 – Kokonaispinta-ala:  51,3 km²
Väkiluku (2013):  2 345 
 – Väestötiheys:  45 as./km²
 
 Kunnan kotisivut 
Infobox OKVirheellinen NIMI-arvo: 
Guillestre on kunta Ranskan kaakkoisosassa Hautes-Alpesin departementissa Provence-Alpit-Riviera‎n alueella. Se sijaitsee liikenteellisesti tärkeässä laaksossa, josta pääsee Italiaan. Kaupungissa onkin markkinat joka maanantai, jolloin sekä paikalliset että Italiasta tulleet myyjät kaupittelevat tuotteitaan.
Nähtävyyksiä

Kunnan tärkeimpiä nähtävyyksiä ovat 1000-luvulta oleva Saint-Guillaumen kappeli, keskiaikainen torni Tour d'Eygliers sekä 1500-luvulta peräisin oleva Notre-Dame-d'Aquilonin kirkko.
Tour d'Eygliers
Église de Notre-Dame-d'Aquilon
Aiheesta muualla

Kuvia tai muita tiedostoja aiheesta Guillestre Wikimedia Commonsissa
Acton

Acton voi tarkoittaa:
Paikkoja > Englanti

Acton (Lontoo), kaupunginosa Lontoossa
Acton (Cheshire)
Acton (Dorset)
Acton (Staffordshire)
Acton (Shropshire)
Acton (Worcestershire)
Acton (Suffolk)
Acton (Northumberland)
Myös:
Acton Beauchamp, Herefordshire
Acton Bridge, Cheshire
Acton Burnell, Shropshire
Acton Green, Herefordshire
Acton Pigott, Shropshire
Acton Place, Suffolk
Acton Reynald, Shropshire
Acton Round, Shropshire
Acton Scott, Shropshire
Acton Trussell, Staffordshire
Acton Turville, Etelä-Gloucestershire
Paikkoja > Pohjois-Irlanti

Acton (Armagh'n kreivikunta)
Paikkoja > Wales

Acton (Wrexham)
Paikkoja > Yhdysvallat

Acton (Alabama)
Acton (Kalifornia)
Acton (Indiana)
Acton (Kentucky)
Acton (Massachusetts)
Acton (Maine)
Acton Township (Minnesota)
Acton (Montana)
Acton (North Carolina)
Acton Township (Pohjois-Dakota)
Acton (New Jersey)
Acton (Tennessee)
Acton (Texas)
Acton School of Business, Austin, Texas
Acton State Historic Site, Texas
Paikkoja > Kanada

Acton (Ontario)
Actons Corners, Ontario
Acton Island, Ontario, Muskokan piirikunta
Acton (New Brunswick)
Acton Regional County Municipality, Quebec. Kuntaan kuuluvat muun muassa Acton Valen kaupunki, Saint-Nazaire-d'Acton ja Saint-Théodore-d'Acton.
Acton (Saskatchewan)
Paikkoja > Australia

Acton (Canberra), Canberran lähiö
Acton (Tasmania), Burnien kaupungin lähiö
Acton Park, Hobartin kaupungin lähiö, ennen pelkkä Acton
Henkilöitä

Ben Acton (1927–2020), australialainen jääkiekkoilija
Edward Acton (k. 1707), brittiläinen kapteeni
Harold Acton (1904–1994), brittiläinen kirjailija, tutkija ja esteetikko
John Dalberg-Acton, Lordi Acton (1834–1902), englantilainen kirkkohistorioitsija, poliitikko ja kirjailija
Keith Acton (s. 1958), kanadalainen jääkiekkoilija ja valmentaja
Loren Acton (s. 1936), yhdysvaltalainen tutkija ja astronautti
Thomas Acton (1662–1721), englantilainen jesuiitta
Will Acton (s. 1987), kanadalainen jääkiekkoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Acton”, voi hakea sivunnimihaulla, laajalla sivunnimihaulla tai tekstihaulla.
Governador Valadares

| Governador Valadares |
| --- | --- |

 lippu:  vaakuna
 Governador Valadares
 Koordinaatit: 19°49′S, 43°57′W 
Valtio:  Brasilia
Osavaltio:  Minas Gerais
Hallintoalue (Mesorregião):  Vale do Rio Doce
Korkeus:  170 m
Väkiluku (2010):  253 300
Aikavyöhyke:  UTC-3
Infobox OKVirheellinen NIMI-arvo: 
Governador Valadares on kaupunki Brasiliassa, Minas Geraisin osavaltiossa. Vuonna 2010 kaupungissa oli noin 250 300 asukasta.
Kaupunki sijaitsee Doce-joen rannalla. Siellä käydään kauppaa maataloustuotteilla ja jalokivillä. Se sijaitsee Belo Horizonten ja  Vitórian välisen rautatien varrella.
Aiheesta muualla

Kuvia tai muita tiedostoja aiheesta Governador Valadares Wikimedia Commonsissa
Gravastar

Gravastar on hypoteettinen taivaankappale, joka on vaihtoehtoinen selitys mustille aukoille.
Niiden ajatellaan olevan tiheitä massakeskittymiä, joita pitää koossa pimeästä energiasta koostuva ydin. Nillä ei ole mustien aukkojen tapaan tapahtumahorisonttia, mutta fotonit voivat jäädä kiertämään niitä valokehäksi kutsutulle ympyräradalle.
Nimi gravastar tulee sanoista Gravitational Vacuum Star.
Guils de Cerdanya

| Guils de Cerdanya Guils de Cerdaña |
| --- | --- |
 lippu:  vaakuna
 Guils de Cerdanyan sijainti.
 Guils de Cerdanya
 Koordinaatit: 42°27′2″N, 1°52′47″E 
Valtio:  Espanja
Itsehallintoalue:  Katalonia
Maakunta:  Girona
Comarca:  Baixa Cerdanya
Hallinto:  
 – Asutustyyppi:  Kunta
 – Pormestari:  Josep Mendo i Mir
Pinta-ala:  
 – Kokonaispinta-ala:  22 km²
Korkeus:  1 385 m
Väkiluku (2009):  479
 – Väestötiheys:  21.8 as./km²
Aikavyöhyke:  UTC+1
 – Kesäaika:  UTC+2
Postinumero:  17528
Infobox OKVirheellinen NIMI-arvo: 
Guils de Cerdanya (esp. Guils de Cerdaña) on kunta Baixa Cerdanyan comarcassa, Gironan maakunnassa, Katalonian itsehallintoalueella, Espanjassa. Kunnan pinta-ala on 22 neliökilometriä ja asukkaita siellä on 479 (2009). Väestötiheys on 21,8 as/km².
Guils de Cerdanyan naapurikunnat ovat Puigcerdà kaakossa, Bolvir etelässä ja Ger lännessä. Koillisessa kunta rajautuu Ranskaan kuuluvaan Pyrénées-Orientalesin departementtiin.
Asutuskeskukset

Guils de Cerdanyan asutuskeskukset ja niiden väkiluvut vuonna 2007:
| Nimi | Väkiluku |
| --- | --- |
Guils de Cerdanya: 148
Saneja: 99
Sant Martí d'Aravó: 110
Sant Martí de Cerdanya: 95
Lähde:
Aiheesta muualla

Kuvia tai muita tiedostoja aiheesta Guils de Cerdanya Wikimedia Commonsissa
Kunta Municatin sivuilla (katalaaniksi)
Kunta Idescatin sivuilla (katalaaniksi)
Baixa Cerdanyan kunnat
Alp
Bellver de Cerdanya
Bolvir
Das
Fontanals de Cerdanya
Ger
Guils de Cerdanya
Isòvol
Lles de Cerdanya
Llívia
Meranges
Montellà i Martinet
Prats i Sansor
Prullans
Puigcerdà
Riu de Cerdanya
Urús
Kirkko Guils de Cerdanyassa.
Akō

| Akō (赤穂市) |
| --- | --- |
 Akōn linnan portti
 lippu:  Symboli
 Akōn sijainti Hyōgon prefektuurissa
 Akō
 Koordinaatit: 34°45′18″N, 134°23′25″E 
Valtio:  Japani
Alue:  Kansai
Prefektuuri:  Hyōgon prefektuuri
Pinta-ala:  
 – Kokonaispinta-ala:  126,86 km²
Väkiluku (12/2019):  47 391
 – Väestötiheys:  373,6 as./km²
Symbolit:  
 – Puu:  Kirsikka
 – Kukka:  Atsalea
 
 http://www.city.ako.lg.jp/ 
Infobox OKVirheellinen NIMI-arvo: 
Akō (jap. 赤穂市, Akō-shi) on Japanin kaupunki Honshūn saarella Kansain alueella Hyōgon prefektuurissa. Se sijaitsee Seton sisämeren Harimanmeren rannikolla prefektuurin  lounaisosassa. Kaupungin keskusta on rakentunut sen läpi pohjois–eteläsuunnassa virtaavan Chikusajoen suistoalueelle. Lännessä kaupunki rajautuu Okayaman prefektuuriin. Akōssa on 47 391 asukasta (joulukuussa 2019) ja sen pinta-ala on 126,86 neliökilometriä.
Akōhon rakennettiin linna 1500-luvun lopulla. Se oli aluksi Ikeda-klaanin hallussa, mutta siirtyi vuonna 1645 Asano-klaanille, ja sen ympärille kehittyi linnanaluskaupunki. Akō on erityisen kuuluisa 47 rōninista eli Akōn välikohtauksesta 1700-luvun alussa. Välikohtauksen jälkeen Asano-klaani menetti valtansa, ja Akōta hallitsivat Nagai- ja Mori-klaanit. Jo 1600-luvulla siellä aloitettiin suolan tuotanto merivedestä haihduttamalla. Tuotanto teollistui 1960-luvulla, minkä jälkeen entisiä suolakenttiä on otettu muuhun käyttöön. Kaupunkiin syntyi myös muuta teollisuutta, kuten tekstiili-, lääke-, sementti- ja elektroniikkateollisuutta. Kaupunkioikeudet Akō sai vuonna 1951, kun Akōn maaseutukaupunkiin liitettiin Sakoshin maaseutukaupunki ja Takaon kyläkunta.
Akōn rakennettuun kulttuuriperintöön kuuluvat muun muassa Akōn linnan jäänteet, Asano-klaanin temppelinä tunnettu Kagaku-ji ja Ōishi-jinjan pyhäkkö. Eräs historiallinen nähtävyys on Tabuchi-klaanin puutarha. Kaupungissa toimivat myös Akōn historiallinen museo ja Akōn meritieteellinen museo. Maisemistaan tunnettu Misakin alue Seton sisämeren rannikolla kuuluu Seton sisämeren kansallispuistoon. Myös kaupungin edustalla sijaitseva, subtrooppisen metsän peittämä Ikishiman saari on nimitetty luonnonmuistomerkiksi. Akōta palvelevat JR Nishi-Nihonin Akō-linja ja San’yō-päälinja.
Kuvia

Sakoshin kaupunkikuvaa
Akō ilmakuvassa vuonna 1980
Tabuchin puutarhaa
Akōn merenrantapuistoa
Myōken-jin temppeli, taustalla Ikishima
Aiheesta muualla

Kuvia tai muita tiedostoja aiheesta Akō Wikimedia Commonsissa
Kaupungin internetsivut (japaniksi)
Gulbenkian-orkesteri

Gulbenkian-orkesteri (port. Orquestra Gulbenkian) on Lissabonissa, Portugalissa toimiva sinfoniaorkesteri. Sen perusti Calouste Gulbenkianin säätiö vuonna 1962.
Pääkapellimestarit

Claudio Scimone (1979-1986)
Muhai Tang (1988-2001)
Lawrence Foster (vuodesta 2002)
Aiheesta muualla

Viralliset sivut (Arkistoitu – Internet Archive) (englanniksi)
Goust

Postikortti 1900-luvun alkupuolelta.
Goust on kylä Etelä-Ranskassa Pyrénées-Atlantiquesin departementissa vuoristossa noin kilometrin korkeudessa Larunsin kaupungin lähellä. Kylän pinta-ala on 3,7 km².
1800-luvulla kylästä alettiin kertoa tarinaa, että se on ollut vuodesta 1648 itsenäinen tasavalta, jota johtaa vanhimpien neuvosto ja presidentti, joka on samalla ylin tuomari.
Tosiasiassa Ranskan alueella on ollut useita vastaavia syrjäisiä, eristyneitä kyliä, joita on voitu sanoa Ranskan rajojen sisällä oleviksi "autonomisiksi tasavalloiksi". Se edusti kuitenkin 1800-luvun alkuun tavallista paikallista yhteisöä.
Aiheesta muualla

Kuvia tai muita tiedostoja aiheesta Goust Wikimedia Commonsissa
Galilei-invarianssi

Galilei-invarianssi on periaate, jonka mukaan luonnonlait pätevät kaikissa inertiaalikoordinaatistoissa. Galileo Galilei kuvasi periaatteen ensimmäisenä vuonna 1632 Dialogissaan. Esimerkkinä hän käytti tasaisella nopeudella huojumatta etenevää laivaa. Kannen alla oleva havaitsija ei voi saada millään kokeella selville, liikkuuko laiva ja hän itse mukana vai ei.
Nykytulkinnan mukaan Galilei-invarianssilla tarkoitetaan, sitä että Newtonin mekaniikka pätee kaikissa inertiaalikoordinaatistoissa. Tämän vuoksi saatetaan periaatteeseen viitata myös Newtonin suhteellisuutena.
Matemaattinen muotoilu

Newtonin mekaniikassa avaruus ja aika ovat kaksi erillistä asiaa ja ajan katsotaan olevan absoluuttista ja tarkastelukoordinaatistosta riippumatonta (vrt. erityiseen suhteellisuusteoriaan). Näiden oletusten seurauksena fysiikan lait säilyvät muuttumattomina muunnoksissa inertiaalikoordinaatistosta toiseen. Tarkastellaan kahta inertiaalikoordinaatistoa, 



K


{\textstyle K}

 ja 




K
′



{\textstyle K'}

, jotka liikkuvat toistensa suhteen 




x

1




{\textstyle x_{1}}

- ja 




x

1

′



{\textstyle x_{1}'}

-akselien suuntaisesti vauhdilla 



v


{\textstyle v}

. Tällöin paikkakoordinaattien muunnos koordinaatistosta toiseen on:
{\begin{cases}x_{1}'=x_{1}-vt\\x_{2}'=x_{2}\\x_{3}'=x_{3}\end{cases}}
Lisäksi absoluuttisesta ajasta johtuen  t'=t. Nämä yhtälöt määrittelevät Galilei-muunnoksen.
Matemaattinen muotoilu > Galilei-muunnoksen ominaisuuksia

Differentiaalinen pituusalkio on sama kaikissa inertiaalikoordinaatistoissa:
\mathrm {d} s^{2}=\sum _{i}\mathrm {d} x_{1}^{2}=\sum _{i}(\mathrm {d} x_{i}')^{2}=(\mathrm {d} s')^{2}.
Newtonin toinen laki on Galilei-invariantti:
F_{i}=m{\frac {\mathrm {d} ^{2}x_{i}}{\mathrm {d} t^{2}}}=m{\frac {\mathrm {d} ^{2}x_{i}'}{\mathrm {d} t^{2}}}=F_{i}'.
Galilei-muunnos ei kuitenkaan ole täysin sopusoinnussa erityisen suhteellisuusteorian vaatimusten kanssa. Oletetaan, että koordinaatiston 




K
′



{\textstyle K'}

 mukana kulkee 




x

1

′



{\textstyle x_{1}'}

-akselin suuntaan osoittava taskulamppu. Taskulampusta lähtevän valonsäteen nopeus on Galilei-muunnoksen perusteella
{\frac {\mathrm {d} x_{1}'}{\mathrm {d} t}}={\frac {\mathrm {d} x_{1}}{\mathrm {d} t}}-v.
Jos valon nopeudeksi mitataan 




d


x

1

′


/


d

t
=
c


{\textstyle \mathrm {d} x_{1}'/\mathrm {d} t=c}

 koordinaatistossa 




K
′



{\textstyle K'}

, niin koordinaatistossa 



K


{\textstyle K}

 se on
{\frac {\mathrm {d} x_{1}}{\mathrm {d} t}}=c+v.
Tämä on ristiriidassa erityisen suhteellisuusteorian kanssa, sillä valonnopeus on vakio koordinaatistosta riippumatta.
Inertiaalikoordinaatistot 



K


{\textstyle K}

 ja 




K
′



{\textstyle K'}

 liikkuvat toistensa suhteen 




x

1




{\textstyle x_{1}}

- ja 




x

1

′



{\textstyle x_{1}'}

-akselien suuntaisesti nopeudella 




v



{\textstyle \mathbf {v} }

.
Alburquerque (Espanja)

| Alburquerque |
| --- | --- |

 vaakuna
 Alburquerque
 Koordinaatit: 39°13′8″N, 6°59′59″W 
Valtio:  Espanja
Itsehallintoalue:  Extremadura
Maakunta:  Badajoz
Comarca:  Tierra de Badajoz
Hallinto:  
 – Hallinnon tyyppi:  Kunta
Pinta-ala:  
 – Kokonaispinta-ala:  723,2 km²
Korkeus:  506 m
Väkiluku (2016):  5 436
 
 http://www.alburquerque.es/ 
Infobox OKVirheellinen NIMI-arvo: 
Alburquerque on kunta Extremaduran itsehallintoalueella Espanjassa lähellä Portugalin rajaa. Kunnan väkiluku on noin 5400 (2016). Nimi Alburquerque juontuu todennäköisesti arabian kielen sanasta Abu al-Qurq ("korkkitammen maa"; esp. país de los alcornoques), joka puolestaan saattaa juontua sanoista albus quercus (lat. valkoinen tammi).
Historia

Alburquerquen alueelta on löydetty esihistoriallista esineistöä ja rakennelmia, joiden perusteella alue on ollut asuttu jo tuolloin. Asiakirjassa olevan tiedon mukaan keltiberit perustivat Alburquerquen vuonna 590 eaa. Neoliittisen kauden ja pronssikauden välisen ajan (6500–1000 eaa.) ihmisten tekemiä kalliomaalauksia voi tarkastella Risco de San Blasissa, joka on jyrkkä ja rosoinen kallio Alburquerquessa.
Kuvia

Castillo de Luna
Iglesia de Santa María del Mercado
Risco de San Blasin kalliomaalaukset
Aiheesta muualla

Kuvia tai muita tiedostoja aiheesta Alburquerque (Espanja) Wikimedia Commonsissa
Gurumarkkinointi

| Gurumarkkinointi Keittiöpsykologiaa insinööreille |
| --- | --- |

Kirjailija:  Antti Apunen Jari Parantainen
Kieli:  suomi
Genre:  markkinointi
Kustantaja:  Talentum
Julkaistu:  2011
Ulkoasu:  Antti Apunen Jari Parantainen Simo Sahla Janne Suhonen
Sivumäärä:  285
ISBN:  978-952-14-1628-6
Löydä lisää kirjojaKirjallisuuden teemasivulta
Gurumarkkinointi – Keittiöpsykologiaa insinööreille on Antti Apusen ja Jari Parantaisen kirjoittama insinööreille suunnattu markkinointia käsittelevä kirja. Vuonna 2011 ilmestyneen kirjan on kustantanut Talentum.
Teos käsittelee laajasti kysymystä, miten toiseen ihmiseen voi oppia vaikuttamaan. Kirjaa esitelleen kriitikon Eevastiina Gjerstadin mukaan vaikuttamisen tutkimus ja siihen liittyvä kirjallisuus ovat varsinkin Yhdysvalloissa jo vakiinnuttaneet asemansa. Hänen mukaansa teos on varsin käytännönläheinen antaessaan konkreettisia välineitä vaikuttamiseen, joskin akateemiselle lukijalle se saattaa jäädä hiukan pinnaliseksi. Kriitikon mukaan sen etuna on, että siitä puuttuu alan kirjallisuudessa tavanomainen bisnesjargon, mutta se on silti viihdyttävä. Kirja osoittaa että itse kukin luulee olevansa vaikuttamisen ulkopuolella. Vaikuttamisen lakeja ovat vastavuoroisuus, niukkuus, lauman paine, johdonmukaisuuden tarve ja auktoriteetti, ja ne vaikuttavat kaikkiin.
Teoksen kirjoittajat tiivistävät viestinsä seuraavasti:
»Insinöörin menestys ei riipu siitä miten hyvä hän todella on. Pelin ratkaisee se, miten hyvin hän osaa kertoa, miten hyvä hän on.»